Hofsaak oor grondonteiening begin vandag | Maroela Media
Die eerste hofsaak oor die voorgenome wysiging van die Grondwet om onteiening van grond sonder vergoeding te vergemaklik, begin vanoggend wanneer AfriForum die parlement pak voor ’n volbank van die Wes-Kaapse hooggeregshof.
Adv. Etienne Labuschagne sal vir AfriForum optree en adv. Tembeka Ngcukaitobi vir die parlement.
Die kernkeuse voor die drie regters sal wees tussen AfriForum se argument dat die proses wat deur die parlementêre grondwetlike hersieningskomitee gevolg is, prosedureel terminaal gebrekkig is – insluitend dat die honderde duisende skriftelike voorleggings nie na waarde hanteer is nie.
Daarteenoor sal die parlement aanvoer dat AfriForum se aansoek voortydig is omdat die grondwetlike hersieningsproses nog nie in wese begin het nie, dat AfriForum die demokrasie probeer kniehalter en dat baie van die skriftelike voorleggings presies dieselfde bewoord is, net met verskillende handtekeninge.
Daar is ’n element van dringendheid aan die gebeure omdat die parlementêre program daarvoor voorsiening maak dat die kwessie Dinsdag gedebatteer moet word in die Nasionale Vergadering.
’n Relatief spoedige afloop vir die hofgebeure is dus moontlik.
Baie van die voorlegging is dieselfde omdat daar n templet opgestel was vir mense wat om dieselfde rede voorleggings wou maak. Dit kan nie om daardie rede geignoreer word nie, slegs die ANC sal dit as rede kan aanvoer.
Die begin van die einde vir voedselsekerheid in ons pragtige SA
Vandag sal moet aan geteken word in die geskiedenis boeke van Suid Afrika se laaste kreet om nie die kommunis sy sin te gee om die konstitusieso te verander sodat it hulle pas nie. Indien wel voer jy binne 6 maande van vandag af al jou voedsel teen dolor pryse in en 80% werkloosheid. Hoop julle weet wat julle doen.
Die begin van die einde van die ANC en EFF en rasistiese regering van SA.
Die begin van groter chaos in hierdie land want elke stukkie grond gaan nou aan mense gegee word wat niks daarmee kan doen nie want hulle het nie die geld om grootskaalse boerdery te bevorder nie,. Die begin van die einde